Diari Oficial de la Generalitat Valenciana


Sumari del DOGV 5515, del 18-05-2007 (2007/6194)

ORDRE de 14 de maig de 2007, de la Conselleria d'Economia, Hisenda i Ocupació, per la qual es modifiquen les bases que regulen les ajudes econòmiques a les organitzacions sindicals i es convoquen per a l'exercici de 2007.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6194


Data del document
:   14-05-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * sindicat
    * ajuda pública

L'Ordre de 30 de juny de 2005 (DOGV de 25 de juliol), de la conselleria d'Economia, Hisenda i Ocupació, va aprovar les bases que regulen les ajudes econòmiques a les organitzacions sindicals.  
La promulgació del Reial Decret 887/2006, de 21 de juliol que aprova el reglament de la Llei General de Subvencions, i l'Acord del 21 de juliol de 2006 del Consell (DOGV del dia 25), així com la recerca d'una millor concreció en l'objecte i àmbit de les ajudes, aconsella fer una modificació de les bases per a, en primer lloc recollir-hi i acomodar el procediment de gestió a les noves exigències, i d'una altra substituir íntegrament la base primera.  
D'altra banda, i en compliment del que disposen les bases esmentades s'ha de fixar el termini de presentació de sol·licituds en l'ordre de convocatòria de les ajudes i donar publicitat als crèdits consignats en les lleis de pressupostos que han de finançar la seua concessió.  
Finalment ha d'indicar-se que les ajudes que es concedisquen d'acord amb el que preveu les bases ara modificades no estan subjectes a la política de control d'ajudes d'Estat, per reunir els requisits de l'article 87.3 del Tractat CE, en no afectar la competència per raó de la qualitat dels beneficiaris i la finalitat de l'ajuda.  
Per això, i fent ús de les facultats atribuïdes per l'article 35 de la Llei 5/1983, de 30 de desembre, de Govern Valencià, l'article 47 del text refós de la Llei d'Hisenda Pública de la Generalitat Valenciana i el Decret 8/2004 de 3 de setembre, del president de la Generalitat Valenciana, pel qual s'assignen a la Presidència i a les conselleries determinades competències,  
ORDENE  
Article 1  
Es modifiquen les bases següents de les aprovades per l'Ordre de 30 de juny de 2005, reguladores de les ajudes econòmiques a les organitzacions sindicals, que passen a tindre el contingut indicat a continuació:  
1. "Primera. Objecte i àmbit  
Són objecte de regulació per estes bases les ajudes econòmiques que s'han de distribuir entre els sindicats o les organitzacions sindicals ?el dret de sindicació de les quals es regisca per la Llei Orgànica 11/1985 de 2 d'agost, de Llibertat Sindical o per normativa específica- en proporció a la seua representativitat basada en els resultats electorals obtinguts en l'àmbit territorial de la Comunitat Valenciana expressada en el nombre de delegats de personal, de representants dels treballadors en els comités d'empresa i de representants en els òrgans corresponents de les administracions públiques.  
Els mandats obtinguts en l'àmbit territorial de la Comunitat Valenciana, als efectes de la present ordre, són els computats com a mandats vàlids vigents i no prorrogats el dia 31 de desembre de l'any anterior al de la convocatòria de les ajudes, en les Oficines Públiques de Registre d'Actes d'Eleccions Sindicals adscrites a la Direcció General de Treball i Seguretat Laboral de la conselleria d'Economia, Hisenda i Ocupació.  
A estos únics efectes, l'Oficina Pública Autonòmica de Registre d'Actes elaborarà un quadre-relació de mandats vigents i no prorrogats a 31 de desembre que, després de les al·legacions oportunes de les organitzacions sindicals, quedarà definitivament tancat a data 31 de març de cada any.  
En el cas de les organitzacions el dret de sindicació de les quals no es regisca per la Llei de Llibertat Sindical, els mandats vàlids vigents i no prorrogats en la data indicada hauran de ser acreditats pel sol·licitant."  
ORDRE de 14 de maig de 2007, de la Conselleria d'Economia, Hisenda i Ocupació, per la qual es modifiquen les bases que regulen les ajudes econòmiques a les organitzacions sindicals i es convoquen per a l'exercici de 2007. [2007/6194]Conselleria d'Economia, Hisenda i Ocupació2. "Tercera. Presentació de sol·licituds i termini  
1. Les sol·licituds per a l'obtenció de les ajudes regulades en la present ordre hauran de dirigir-se a la Direcció General de Treball i Seguretat Laboral, i es presentaran en l'imprés normalitzat en qualsevol dels registres d'entrada dependents de la conselleria d'Economia, Hisenda i Ocupació, sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Estaran a disposició dels interessats els models de sol·licituds i de documents de caràcter general relatius a estes ajudes, en l'adreça d'Internet http://www.gva.es/subvencionstreball.   
2. El termini per a presentació de sol·licituds es fixarà anualment en l'ordre en què s'efectue la convocatòria de les ajudes i es done publicitat als crèdits pressupostaris que les financen."  
3. "Quarta. Documentació  
Les sol·licituds hauran de dur adjunts els documents següents:  
Acreditació fefaent de la representació de la persona que actue en nom del sindicat o organització sindical sol·licitant; la representació podrà acreditar-se per qualsevol de les formes establides en l'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que l'entitat sindical sol·licitant siga una federació o confederació, i demane l'ajuda en nom de les organitzacions sindicals integrades o afiliades en esta, haurà d'adjuntar-hi documentació acreditativa en què conste l'autorització fefaent de les dites organitzacions perquè la confederació o federació puga sol·licitar i percebre en nom seu l'ajuda interessada.   
Quan es tracte d'una coalició electoral i l'atribució dels resultats electorals conste verificada a esta, el sindicat o l'organització sindical que sol·licite l'ajuda, per si i en nom i representació del coalitzat, haurà d'adjuntar-hi, en forma fefaent, l'autorització expressa d'este perquè sol·licite i perceba l'ajuda en nom seu.  
Respecte dels resultats obtinguts en les eleccions a òrgans de representació del personal al servici d'altres administracions públiques en l'àmbit territorial d'esta comunitat autònoma, s'haurà d'acreditar el total de representants atribuïts a esta, respecte dels mandats vàlids vigents i no prorrogats en la data indicada en la base primera.  
Dades de domiciliació bancària en model facilitat a este efecte (imprés d'alta de tercers per a pagaments de la Generalitat segons Ordre de 15.02.05 de la conselleria d'Economia, Hisenda i Ocupació, DOGV de 04.03.05), excepte si s'ha presentat abans i no ha experimentat variació, en este cas bastarà declaració en este sentit.  
Document en què s'expresse el compromís incondicionat que l'ajuda que es concedix serà destinada als fins propis de l'organització sindical.  
Declaració responsable de no incórrer en les prohibicions per a obtindre la condició de beneficiari recollides en els apartats 2 i 3 de l'article 13 de la Llei 38/2003, de 17 de novembre, General de Subvencions.   
Declaració responsable sobre el compliment de la normativa sobre integració laboral de persones amb discapacitat, o si és el cas, acreditació d'estar-ne exempt.  
Declaració responsable relativa que el sol·licitant no és deutor de la Generalitat per reintegrament de subvencions.  
La presentació de la sol·licitud a la convocatòria comportarà l'autorització a la conselleria d'Economia, Hisenda i Ocupació perquè esta, als efectes que el sol·licitant acredite el compliment de les seues obligacions tributàries i amb la Seguretat Social en els termes establits en l'article 13 de la Llei General de Subvencions i article 22 del seu Reglament, puga demanar:  
De l'Agència Estatal d'Administració Tributària, el certificat que acredite que el sol·licitant es troba al corrent de les seues obligacions tributàries.  
De la Tresoreria General de la Seguretat Social el certificat acreditatiu que el sol·licitant es troba al corrent en el compliment de les seues obligacions amb la Seguretat Social.  
Dels Servicis Territorials de la conselleria d'Economia, Hisenda i Ocupació, el certificat acreditatiu que el sol·licitant no té deutes de naturalesa tributària amb la Generalitat.  
No obstant això, el sol·licitant podrà denegar expressament el consentiment, i aleshores haurà d'aportar junt amb la resta de la documentació les certificacions abans assenyalades, que hauran de tindre una vigència d'almenys cinc mesos comptats a partir de la data de presentació de la sol·licitud.  
En el cas que els documents exigits que hagen d'adjuntar la sol·licitud d'ajudes ja es troben en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència en què van ser presentats o si és el cas emesos i quan no haja transcorregut més de cinc anys des de la finalització del procediment a què corresponguen.  
En els supòsits d'impossibilitat material d'obtindre el document, l'òrgan competent podrà requerir el sol·licitant perquè el presente o acredite per altres mitjans els requisits a què es referix el document.  
Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'adjunte la documentació que d'acord amb esta ordre resulte exigible, es requerirà l'interessat, de conformitat amb el que disposa l'article 71 de la llei mencionada, perquè en el termini de 10 dies, esmene la falta o adjunte els documents preceptius, amb indicació que, si no ho fa així, es dictarà resolució en què es considerarà que ha desistit de la seua petició."  
4. "Onzena. Publicitat de les subvencions concedides.  
Als efectes previstos en l'article 18 de la Llei General de Subvencions, es publicarà en el DOCV la relació de les subvencions concedides d'acord amb les presents bases.  
Esta relació haurà de contindre les prescripcions contingudes en el número 1 de l'article article 18 esmentat, relatives a la convocatòria, programa i crèdit pressupostari a què s'imputen, beneficiari, quantitat concedida i finalitat de la subvenció.  
La publicació de les ajudes concedides, en cap cas suplirà la notificació d'estes als beneficiaris, ni tindrà altres efectes que els perseguits per la Llei General de Subvencions."  
Article 2  
1. Es convoquen per a l'exercici de 2007, les ajudes econòmiques regulades per les bases aprovades en l'Ordre de 30 de juny de 2005 (DOGV de 25 de juliol), i modificades per esta ordre.  
2. El termini per a sol·licitar-les serà d'un mes comptat a partir d'endemà de la publicació en el DOCV de la present ordre.  
DISPOSICIÓ ADDICIONAL  
D'acord amb el que establix la Llei 11/2006 de 27 de desembre, de Pressupostos de la Generalitat per a l'exercici 2007, la conselleria d'Economia, Hisenda i Ocupació finançarà les ajudes convocades per la present ordre a càrrec del programa 315.10, Condicions de Treball i Administració de les Relacions Laborals, línia pressupostària T0230.000, amb un import de 2.528.210 euros. D'este import s'ha de minorar 3.769,24 euros per a atendre compromisos adquirits degudament en l'exercici 2006, per la qual cosa resulta un crèdit per a despesa de 2.524.440,76 euros.  
DISPOSICIONS FINALS  
Primera  
Es faculta el director general de Treball i Seguretat Laboral per a dictar les instruccions i adoptar les mesures que considere oportunes per al desplegament i l'aplicació del que disposa esta ordre.  
Segona  
Contra el que disposa la present ordre, que posa fi a la via administrativa, podrà interposar-se recurs potestatiu de reposició davant de l'òrgan que l'ha dictat, en el termini d'un mes des de la publicació en el DOCV o ser impugnada directament davant de l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa  
Tercera  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 14 de maig de 2007  
El conseller d'Economia, Hisenda i Ocupació,  
GERARDO CAMPS DEVESA